Uz ring smo za još jedan veliki događaj.
Idemo!
Dr. Jerry Graham nije najpopularniji u ovoj dvorani.
Svi smo imali favorite kao djeca.
Moj je miljenik bio Dr. Jerry Graham.
Očito nije bio doktor.
Veliki tip, zblajhana kosa,
palio bi cigare stoticom.
Nikad nisam vidio nekoga
tko ima neprijatelja kao Dr. Jerry Graham.
Bio je heel u našim terminima.
Možda mi se zato sviđao. Jer nikad nisam volio pozitivce.
Silno sam želio biti kao on. Nagovorio sam maćehu da mi oboji kosu
i naučio sam se šepuriti kao on.
Da.
On ne hoda, šepuri se.
Uzeo me pod svoje.
„Želiš se provozati, mali?” Nego što da sam htio.
Imao je kabriolet iz 1959.
Vozio sam se naprijed.
Trubio je i prolazio kroz raskrižja
bez obzira na to je li bilo zeleno.
Mislio sam kako je to super i da ja želim tako živjeti.
Bio je tako kitnjast.
Agresivan.
Ta arogancija, ton i sve to.
Mislio sam: „Da, želim biti takav.”
GOSPODIN MCMAHON
ČETVRTA EPIZODA: EKSPLICITNO
U SIJEČNJU 2024. VINCE MCMAHON NAPUSTIO JE WWE ZBOG OPTUŽBI
ZA NAPASTOVANJE, NAPAD I KRIJUMČARENJE.
VEĆINA INTERVJUA,
KAO I ONAJ S NJIME, SNIMLJENI SU PRIJE NEGO ŠTO SU OPTUŽBE POSTALE JAVNE.
Michaels? Šališ se?
Pobijedit će Breta Harta sharpshooterom?
Zvoni!
U Montrealu, u Survivor Series,
Bret Hart, „The Hitman”, poražen je zbog Vincea
i došlo je do nereda.
Nesumnjivo najkontroverznija borba u kečerskoj povijesti.
Prijevara u Montrealu.
To je bilo ludo nadrealno.
To je izazvalo pomutnju unutar industrije.
Podzemlje, što je danas internet,
dobilo je informacije od iza kulisa
i to se širilo brzinom munje.
Vidjeli smo reakciju ljudi
na nešto što nisu trebali znati.
Fanovi su znali da je Vince prevario Breta
i to je bilo neprofesionalno prema kečerskim pravilima.
Svaka priča ima dvije strane.
no većina nije stala uz Vincea.
Prijevara iz Montreala, meni kao Kanađanki...
Mrzila sam Vincea.
Vince je to pokušao objasniti na TV-u.
Nije dobro ispalo.
Bret je zaribao Breta.
Nimalo ne suosjećam s njime.
Govor „Bret je zaribao Breta”
označio je trenutak
kad je stvarnost bila važnija od fikcije i tu se počinju brisati granice.
Vince McMahon izlazi uz...
Što? Zvižde mu da ode!
- To! - Što se događa? Odmah se vraćamo!
Zbog svega toga navukao sam bijes na sebe.
Pitam se hoće li tko prebiti Vincea McMahona ovaj tjedan?
Pomislio sam zašto to ne bih pretvorio u posao?
Da iskoristim sebe kao lika.
Vince se nije umilio publici.
Uvijek sam želio biti kečer,
ali tata mi nije dao u posao,
a kamoli to.
Mislio je da to nije za mene.
A ja sam mislio da je.
Kad se dogodilo, bilo je prirodno.
Pokažite malo poštovanja.
U tom trenu
Vince McMahon stvorio je lik Mr. McMahona
kao zlog šefa.
To je promijenilo smjer tvrtke.
Razgovarajmo o poslu i WCW-u kao konkurenciji.
Pogledam li gledanost u siječnju,
WCW je prvi, drugi, četvrti i šesti.
Vi ste osamnaesti.
GLEDANOST
Tijekom 1997. WCW je bio toliko ispred nas
i njihov je proizvod bio bolji, pa sam mislio da je to dominacija
i da će to potrajati.
Bret Hart!
Kad je Bret Hart prešao u WCW,
da ste usporedili popis kečera,
WCW je bio u boljem položaju od WWE-a.
Želio sam dominirati i pobijediti.
A ako bi WWE pritom bankrotirao,
to bi bilo nezgodno, ali ne bi mi bilo žao.
Što je ovo?
Kakav lik!
Eto ga! Što je to?
Godinama smo imali mlade gledatelje,
a WCW je bio popularan kod ljudi između 18 i 34
i imali su revolucionarne ideje.
Ubijali su nas u gledanosti 83 tjedna zaredom
i to je utjecalo na naše samopouzdanje i psihu,
ali tada znate da morate nešto promijeniti.
Znao sam da ćemo zaostati ne promijenimo li se.
Imate posla s TV mrežama
i imate posla s ljudima u mrežama
koji vas gledaju i govore da vas druga ekipa uništava
i da su vaši kečeri kod njih.
„Što se događa?”
Slušate publiku i osjećate to.
Vrijeme je za promjenu.
Bilo je vrijeme za idući korak i evoluciju.
Kad sam počela raditi s Vinceom,
to je bio rat između franšiza.
Ti i ja ćemo u ring, McMahone.
Vince je odlučio biti poznat po tome što će testirati nove ideje
koje su hrabre i pomalo lude.
Vince je napravio intervju
o novom načinu produciranja WWE-a.
Mi u WWE-u mislimo da je vama, publici,
dosta da vrijeđamo vašu inteligenciju.
Vince je najavio nove stvari.
Mislio sam: „Štogod.”
Imat će novu verziju Doink the Clowna
ili nekog zlog zubara i nastavit će raditi po starom.
Nisam znao da je Vince donio odluku
da stvori Attitude Eru.
Je li postojao trenutak kad je nastala Attitude Era?
Da, jest.
Evo ga, narode!
Jedne večeri, Vince nije bio na snimanju.
I Shawn Michaels izašao je u bickama.
Prije nego što je izašao, stavio je čarape u hlačice.
Bila je gaza, ne čarape.
To je bila smotana gaza.
Skakao sam i šepurio se.
Vince me zvao idući dan
i rekao da je to neprofesionalno i kaznio me s 10 000 dolara.
Rekao sam: „Dobro, ali pogledaj snimku i reci da nije smiješno.”
Ako govorimo o „zabavi”, bilo je vrlo zabavno.
Tako smo počeli razgovarati
o tome da moramo riskirati.
Mislio sam da možemo imati poštovanje,
ali ne moramo se ponašati kao da nije čudno.
Recimo da sam se izvukao od plaćanja kazne.
Vince je bio bijesan,
ali tri ili četiri tjedna poslije
Vince je pokazao na njega i rekao: „Shawn Michaels. To je stav.
To ima! Ima stav! Trebamo više stava!”
Tada je nastala Attitude Era.
Attitude Era bila je transformacija koja se odigrala.
Promijenili smo kako prezentiramo proizvod.
Bili smo malo žešći, malo prljaviji.
Bili smo malo siroviji.
Ljudi kažu da je ovo trenutak kad je počela Attitude Era.
No nastajala je postepeno.
Mi smo D-Generation X!
- D-Generation! - Vi pišete pravila, mi ih kršimo!
D-Generation X u sportskoj se zabavi naziva frakcijom.
Iznikli su od The Kliqa.
Bili su protiv autoriteta.
U tom je trenu to buntovništvo leglo fanovima.
Niste znali je li to dio fikcije ili je stvarno.
- Pretjerali ste! - I još nešto...
Ali bilo je zarazno.
Kad smo Shawn i ja započeli D-X...
Većina toga što smo govorili i radili,
Vince bi nam rekao:
„Ponovite li to i...”
„USA se prijeti da će ukinuti emitiranje.”
No mi smo nastavili i ljudi su podivljali.
I onda je došao trenutak kad su rekli da to funkcionira i da to ponovimo.
Grudnjak!
CENZURA
Bože!
Promijenili smo scenarij
tako da više nije bio za 12-godišnjake.
Ušli smo u 18-34 teritorij.
Kad su se ta vrata otvorila, umarširao sam
jer je funkcioniralo.
Morali smo puniti dvorane i stadione
i radili smo što god je bilo potrebno da budemo najbolji.
Najveća zvijezda Attitude Ere bio je Stone Cold Steve Austin.
Kad god uđete u ring sa Steveom Austinom,
istina je da ću vas prebiti. Jednostavno.
Bio je nešto na što nismo navikli.
Prosta seljačina, radnik s Juga.
Kad sam ušao u profesionalno hrvanje,
nisam mislio da ću biti tako uspješan
jer nisam znao koliko daleko
seljačina iz Victorije u Teksasu može dogurati.
Prvi ulazi...
Prije WWE-a Steve Austin bio je kečer u WCW-u.
No dobio je otkaz i završio je u ECW-u.
Oni su punk rock neovisno udruženje kečerskog svijeta.
Ušao sam u to udruženje
i to mi je otvorilo oči. Luda scena.
Ovo je ekstremno!
Ovo je ECW dvorana!
ECW bio je potrebna disrupcija kečerske industrije.
Nije bilo pravila, ni propisa.
Testosteronska, adrenalinska,
neograničena, ovo-ne-može-biti-legalno,
koji-kurac-gledam atmosfera!
To je bilo kao poganje.
ECW je bila divlja, odmetnička organizacija
koja je privlačila specifičnu publiku.
Bila je vrlo neobična.
Jako sam cijenio organizaciju i njihovog promotora.
Nema proklete organizacije na svijetu
poput ECW-a!
Vince je uvijek gledao na druge
kao satelitske organizacije WWE-a.
Znao sam da nećemo dugo imati Stevea,
ali željeli smo iskoristiti
svaku njegovu sekundu u ECW-u.
U malo vremena imali smo mnogo uspjeha
pa me Vince napokon primijetio
i tad sam otišao u WWE.
Stone Cold Steve Austin. Sjajno, McMahone!
Postao sam Stone Cold Steve Austin, glasni seronja iz južnog Teksasa.
Bilo je zabavno.
Ljudi su me mrzili i počeli smo dobivati pozornost.
U to su doba
svi znali da Triple H treba osvojiti King of the Ring.
No Triple H je kažnjen zbog onoga u Gardenu.
Čuo sam Vincea: „Steve, imaš trenutak?”
„Valjda imam. Ti si šef.”
„Samo da znaš, za dva tjedna dobivaš King of the Ring.”
Turnir King of the Ring...
Kad je bio turnir, prvo sam se borio s Marcom Merom.
Napravili smo potez, udario me u usta i rasjekao mi usnicu.
Morao sam u bolnicu. Dobio sam 14 šavova.
Čim sam se vratio, Hayes mi je rekao
da me u finalu čeka Jack „The Snake” Roberts
i da je Jake napravio religiozni promo.
Moć odozgo spušta se ovamo i podiže me.
Tada sam smislio evanđelje po Austinu
jer su tad u američkom nogometu stavljali natpise „Ivan 3,16” iza gola.
Otišao sam na borbu s Jakeom.
Bijedan si!
- Eto ga! - Evo ga!
Jedan, dva, ima ga!
Stone Cold Steve Austin...
Otišao sam do mikrofona i počeo sam vrijeđati Jakea.
Sjediš ondje i citiraš Bibliju, moliš se i nije ti pomoglo.
Citiraš psalme, citiraš Ivana 3,16.
Austin 3,16 ti kaže da sam te natamburao!
Kad je Steve to rekao, pomislio sam: „Bože, reci mi da to nije učinio.
To neće dobro proći u Biblijskom pojasu.”
Odbijte!
I samo sam nastavio govoriti
i čuo sam Vincea jer je bio komentator. Rekao sam: „Trebam dobar kraj za ovo.”
I onda sam iznebuha rekao:
„I to je istina jer Stone Cold tako kaže.”
Bilo je briljantno.
Promijenilo je tko je on
i percepciju njega kao lika.
Iduću su večer posvuda bili natpisi „Austin 3,16”.
Austin 3,16 postao je hit i bila je ludnica.
Kad su počeli Ratovi ponedjeljkom i gledanost je pala,
shvatili smo da imaju dobru emisiju
koja je svježa i da imaju dobre kečere
i super priče.
No kako smo povećali intenzitet, mislili smo da imamo bolju stvar.
Pitali smo se što je s gledanosti.
„Netko nekoga potplaćuje jer imamo bolju emisiju.
Sjećam se da je Vince tada rekao:
„Moramo učiniti nešto.
Naći način da nas ljudi gledaju
i učiniti nešto veliko za WrestleManiju.”
I učinili smo to.
Sad bih vam želio predstaviti...
SIJEČANJ 1998.
...nekoga tko je jednostavno najopakiji čovjek na svijetu.
Dame i gospodo, „Iron” Mike Tyson!
Dobio sam poziv. „Eric, nećeš vjerovati što sad rade.”
„Što god.”
Bio sam toliko ispred njih da me nije bilo briga.
„Dovode Mikea Tysona.”
Jako sam brzo prestao biti arogantan.
Ideja za Mikea Tysona došla je od Vincea
i Shane McMahon bio je uključen u to.
Htjeli smo veliku zvijezdu,
nekoga prepoznatljivoga da bude dio WrestleManije.
Tada nitko nije bio veći od Mikea Tysona.
Mislim da je izašao iz zatvora tri godine prije toga.
Uz Tysonovu reputaciju u 1990-ima,
je li bilo riskantno za WWE da ga uključe?
Kad smo to učinili, još nije bio uhićen zbog silovanja.
- Zar ne? Bio je? - Bio je.
Mikea možda sad ne vole,
ali njegov javni imidž sad je bolji nego tada.
TYSON DISKVALIFICIRAN JER JE UGRIZAO HOLYFIELDA
TYSON DOBIO ZABRANU
Na toj razini trebate stvoriti pozornost.
Tako se prodaju karte
i ne mora biti pozitivna. Može biti negativna.
Posebno želim zahvaliti Mikeu Tysonu
jer je magnet za medije.
Bila je velika stvar što smo imali Tysona.
Mike je bio posebni gostujući sudac
za borbu Stone Cold Stevea Austina i Shawna Michaelsa.
To je Mike Tyson, sportski velikan.
Morali ste biti slijepi da ne vidite da Steve prerasta u zvijezdu.
Mike, uneseš li mi se u lice na WrestleManiji,
nokautirat ću te
i nećeš se više htjeti vratiti u ring.
I to je istina.
Iako je tada WCW još bio bolji,
mislio sam da će postati napeto.
Ne može postati veće od ovoga. Ovo je poanta našeg posla.
Radi se o tome da zaslužite priliku
da se borite na WrestleManiji.
- Pazi! - Gotovo je!
Pazi!
Pazi, Mo! Bože...
Shawna su mučila leđa na WrestleManiji 14
i zato je borba bila loša.
Michaels ide na udarac nogom. Austin ga ima!
Tyson odbrojava!
Austin je prvak!
Borba nije bila dobra. Ništa posebno.
Poslije sam pogledao Vincea i rekao je:
„Steve, ne brini se. Ovdje sve počinje.”
Želim čestitati
novom WWE prvaku
koji nesumnjivo ima stav.
Možda ne kakav svi u WWE-u cijene.
Po meni je lik Mr. McMahona postao stvaran
kad je završila priča s Mikeom Tysonom.
Vince, pretvaraš li se u negativca?
- Oduvijek sam pozitivac. - Ali sad ti skandiraju.
- Uvijek ću biti pozitivac. - Dobro.
Vlasnik WWE-a, Vince McMahon, dolazi u ring.
Iskreno, nije primio ovacije.
U tom trenu
krenula je svađa sa Stone Cold Steveom Austinom
i počela je borba njih dvojice
koja će promijeniti sve.
Nitko, a pogotovo Vince McMahon,
neće reći Stone Cold Steveu Austinu što da radi
i to je istina.
Ali sve je počivalo na brisanju granica između stvarnosti i fikcije.
VRIJEME JE DA AUSTIN ZARIBA VINCEA!
Morate shvatiti kakvu moć ima Vince McMahon, kontrolu...
Imate ekscentričnog milijardera Vincea McMahona
i borca protiv sustava kao što je Stone Cold Steve Austin.
Bili su savršeni jedan za drugoga.
Najurit ću te!
Zaboga!
Radilo se o tipu koji me htio sputati i kontrolirati,
a ja sam se borio protiv sustava.
Glupi gadovi! Nemate muda
da mi date otkaz!
U ikojoj drugi eri ja sam negativac zbog toga što radim i govorim.
Jadan si. Prokleto jadan...
No ja sam stvorio sivo područje
u kečerskom poslu koji je inače crno-bijel što se tiče ljubavi i mržnje.
U moje ste doba imali pozitivca i negativca.
Vince je to pretvorio u lošeg i lošijeg.
Više nije bilo pozitivaca.
Društvo je tada postalo grublje.
Društvo je imalo više stava.
To nas je prisililo da stvorimo likove
koji su spadali u sivu zonu.
Fanovi više nisu željeli pozitivce.
Nitko nije želio pozitivce, čak ni u filmovima.
Pogledajte video igre i kečere.
Slušali smo publiku.
Iskoristite to.
To je velik novac.
Vince je rekao: „Dajte mi taj novac.”
Ne postavljamo uvijek trendove, no nastojimo ih pratiti.
U to je doba bio Divlji zapad.
Stone Cold Steve Austin sirov je koliko je i zao.
Najveće je ime među kečerima
i fanovi ga obožavaju.
Ako želi razbiti bocu, razbit će je.
Ako želi pokazati srednjak, pokaže ga.
O, ne!
Neki dio nas voli gledati negativce kako uspijevaju.
Možda dio nas koji ne voli činjenicu da se moramo držati pravila.
Ne smijemo gurati ljude.
Ne smijemo vrijeđati ljude.
Stone Cold prebija šefa!
Ljudi žive te priče
i voljeli bi da mogu udariti svog šefa.
Ja to doslovce i preneseno mogu učiniti
svaki ponedjeljak na Rawu.
Pogledajte! Austin opet ruši McMahona!
Mislim da su fanovi dobro reagirali jer je bio jak lik.
Toliko je pretjeran, veći od života.
Lako ga je mrziti i lako voljeti, ali vrlo lako ga je mrziti.
Mr. McMahon je na vrhu.
Svi koji nisu na vrhu
mrze tipa na vrhu.
Ima cijelu zbirku Corvetta.
Vince se šepuri u svojim finim odijelima i svime.
Treba nam se sviđati?
Lako ga je mrziti!
Miči taj mikrofon! Moj je! Ja ga posjedujem!
Gasi to!
Postao je najomraženiji lik u povijesti.
Šupak!
Mr. McMahon je lik temeljen na Vinceu McMahonu.
Mogao sam se poistovjetiti s njim kao mali.
Dok sam odrastao bio sam jako siromašan.
Zato ne volim bogataše.
Bio sam okružen ljudima koji su mislili da su bolji
jer su bogatiji.
Nisam se osjećao kao netko, bio sam nitko.
I naučite ponešto.
Tada sam se znao boriti i volio sam to.
Ako znaš to dobro, onda si netko.
Dobro sam se borio, no govorili bi mi da se nisam pošteno borio, da sam varao.
Da, i? Pobijedio sam.
Koji ti je vrag?
S mojim likom, Mr. McMahonom,
mogu glumiti nekoga tko zastrašuje jer tako sam odrastao.
Mislio sam da su bogataši takvi.
Žele vas zastrašiti.
Dobit ćeš svoje!
Znam biti arogantan i zastrašivati ljude, biti nasilnik. Takve stvari.
Nisam ja kriv što sam milijarder koji je sam uspio!
Bilo mi se lako uživjeti
jer sam znao što sve mrzim.
Neki su ljudi bogati, a vi niste.
Zna manipulirati publikom
bolje od ikoga dosad.
Sad sam pravi Teksašanin.
Volio sam takozvani heat.
Kad izmanipulirate publiku da vam skandiraju
i da dobijete heat i osjetite ga.
Ne bojite se toga, nego prihvatite to.
Ovo mislim o Teksasu.
Baš sjajan osjećaj.
Vince je bio majstor toga da natjera ljude da osjećaju emocije.
A emocije prodaju ulaznice.
To je emocija.
Lupate taj gumb da ljudi osjete nešto.
Zaborave gdje su. Nisu u kinu ili dvorani.
Ondje su i gledaju vas oči u oči.
Tad znate da ih imate.
- Uživajte, Mr. McMahon. - Sjećam se...
Lako je glumiti. Teže je biti svoj.
Kakve sličnosti imate s Mr. McMahonom?
- S tim likom? - Da.
Nikakve.
Mr. McMahon je produžetak Vincea McMahona,
ali doveden do krajnjih granica.
Razlika između Mr. McMahona i Vincea...
Vjerojatno nije velika.
Potpuno ista osoba.
Nije pretjerao.
Lik Mr. McMahona isti je Vince.
Reći će vam da nije, ali Mr. McMahon je Vince.
Mnogo promosa i stvari koje je rekao drugima
rekao je meni u stvarnom životu.
„Nikad to ne bih rekao.”
„Bi, rekao si to meni.”
Bruce je rekao da je doživio Mr. McMahona u stvarnom životu.
Vrlo sam strastven glede posla
i katkad ta strast može biti jaka.
Vjerojatno katkad pređem granicu.
Lik Mr. McMahona vrlo je sličan Vinceu,
ali očigledno je pretjeran.
Najbolji kečerski likovi su ti tipovi samo pojačani do kraja.
Stone Cold je ja, samo pojačan do kraja, a isto vrijedi za Vincea.
Dobar dio sjajne fikcije
komična je granica između stvarnosti i priče.
Vince se volio igrati s tom granicom stvarnosti i fikcije.
Tijekom godina mnogi su pobrkali mene i mog lika.
To me jako mučilo. „Ja nisam takav.”
Onda sam shvatio da nije važno što ja želim.
Nije važno kako želim da me percipiraju. Tako te percipiraju.
Percepcija je stvarnost.
Ne možeš promijeniti što ljudi misle o tebi.
Dva srednjaka!
Mr. McMahona pokreće čista mržnja!
Dinamika Austin-McMahon bila je nevjerojatno dobra.
Moglo bi se reći da su najbolji protivnici u povijesti kečera.
Uspon Stone Cold Stevea Austina i njegove borbe protiv Mr. McMahona
povećali su gledanost WWE-a
i time je okončan WCW-ov niz od 83 tjedna
i pokrenuo se plimni val koji je promijenio industriju.
Bili su najbolji na svijetu.
Znam da će zvučati kao da se hvalim
i kao da sam arogantan, ali...
Vince je uzeo našu formulu, odlučio ju je kopirati,
no mislio ju je poboljšati.
I uspio je.
Imali smo mnogo toga u WCW-u što je WWE kopirao.
D-X bio je kopija nWo-a.
Lik Mr. McMahona bio je kopija zlog Erica Bischoffa.
Bio je zli šef.
Vince, priznaj da si me kopirao.
Istina, bolje si to izveo.
No, hajde, tko je bio prvi?
Ako Eric Bischoff misli da je bio negativac prije mene...
Dobro. Ako i jest, svakako nije bio tako dobar.
Pa, svaka mu čast.
WWE je dugoročno morao pobijediti.
Vince McMahon, natjecatelj i borac kakav jest,
učinio bi sve da pobijedi.
A ja sam podbacio. Nisam se usredotočio na kreativnost.
nWo priča je zastarjela.
Više nije bila svježa.
Stvari koje su se događale u WWE-u s Mr. McMahonom i Steveom Austinom
bile su nove i svježe.
Zato se publika prebacila da vide što oni rade.
Ericova velika greška bila je što je mislio
da vodi i da zato može samo održavati te tipove i ostat će bolji.
Kod kečera svi imaju rok trajanja i uvijek trebaju nove zvijezde.
Vince je to radio jer je morao.
I to je istina jer Stone Cold tako kaže!
Vince je imao sreće. Austin je bio uspjeh. Pa se pojavio Dwayne „The Rock” Johnson.
Njušite li što The Rock kuha?
Lijepo je pozdraviti jednu od najvećih zvijezda u usponu, The Rocka.
Počnimo s poviješću.
Kad si se probio, došao si kao dio obitelji...
Djed mi je High Chief Peter Maivia.
Na mnoge načine bio je zaslužan što su Samoa
i samoanski sportaši postali poznati.
S otoka Samoe,
High Chief Peter Maivia!
Djed se borio za Vince McMahona starijeg
i onda je 1980-ih moj otac stasao.
Rocky „Soul Man” Johnson.
On i Tony Atlas postali su prvi crni prvaci u parovima.
The Rock radi sve isto što i svoj otac.
Hoda kao svoj otac, odijeva se kao on.
Da ne znate, rekli biste da je Rocky.
Upoznao sam Vincea McMahona mlađeg kad sam imao 11 godina.
Pogledao me. „Drago mi je.” Stisnuo mi je ruku
i pogledao u oči. Neću to zaboraviti.
Evo novajlije
koji u posljednje vrijeme niže uspjehe...
STUDENI 1996.
...Rocky Maivia!
Kad je došao, promovirali smo ga
kao borca treće generacije kojeg ćete voljeti.
Ovaj će tip biti fenomenalan.
Prva superzvijezda treće generacije.
Učinili smo da iskače iz paštete.
Čujete kako kliču... „Rocky je koma.”
Rocky je koma!
Mrzili su ga.
ROCKY JE KOMA!
Velik dio publike
smatrao je da je sve dobio na pladnju
i koliko god je Dwayne radio u ringu,
počeli su mu skandirati.
Dosta mi je slušati o ocu Rockyja Maivije. Koga briga?
Rocky je koma!
Fanovi su mrzili The Rocka jer je WWE rekao da ga moramo voljeti
i The Rock je morao postati heel
i priznati da mu skandiraju
kako bi ga fanovi zavoljeli.
Mi smo Nation of Domination!
Nation of Domination bili su frakcija koja se ponosila svojom bojom kože
i što nisu robovi autoriteta.
Najnoviji član Nation of Domination, Rocky Maivia!
Rekao sam Vinceu
da želim priliku objasniti
zašto sam se pridružio Nationu.
Rekao je da može.
Imam tri riječi. „Umri, Rocky, umri!”
To je zahvalnost vas govnara!
„To nije stvar rase, nego poštovanja. Stvar je toga da vas razbijem.”
Ne radi se o mojoj boji kože, nego o poštovanju.
Katkad u životu postoje trenuci
kad se dogodi promjena
i shvatite da je iza toga prava snaga.
Rocky Maivia je mnogo toga, ali nije koma.
Unutar mjesec dana postao sam najbolji negativac u tvrtki.
Ako njušite što The Rock kuha.
Sjećam se da je Vince rekao
da će me učiniti prvakom.
Sharpshooter!
STUDENI 1998.
Sharpshooter!
McMahon je rekao da pozvone!
Rekao sam da je to velika stvar.
Prvi ne-bijeli prvak WWE-a.
Rekao je da zna, ali da on ne vidi boju.
Vince je oduvijek bio i još je takav
da ga briga koje ste boje. Možete biti crni, zeleni ili ljubičasti.
Možete biti jednorog.
Dok god zarađujete, bit ćete prvak.
To nema veze s rasom. To nije rasizam, nego posao.
Ne vidi crno, ni bijelo. Vidi samo zelembaće.
Za ljude koji su tada znali WWE,
Attitude Era bila je jedinstveno i posebno vrijeme
jer što god ste mogli zamisliti, mi bismo to uradili.
Zaista jesmo.
Tamo! Bože! Ajme meni!
Pogledajte to!
Ima ono... Pogledajte to!
Attitude Era bila je pokret.
Posvuda ste vidjeli Austin 3,16
ili DX.
- Napuši se! - Tako je!
Imali ste The Rocka.
Svi su to voljeli.
Bili su tako popularni. Posvuda je bilo robe.
Utjecaj se osjetio posvuda.
Ugostit ćemo WWE superzvijezde!
Dame i gospodo, The Rock!
Pozvali ste The Rocka da održi govor na republikanskoj konvenciji?
Pozdravite Triple H-a!
Za mnoge od nas, iz Attitude Ere prerasli smo
iz nekog s TV-a koga ljudi povremeno prepoznaju
u zvijezde koje ne mogu nikamo.
To je izmicalo kontroli.
Sad zarađuju više nego onda,
ali to je bio vrhunac popularnosti.
To je fenomen svijeta zabave 1990-ih.
Industrija vrijedna milijardu dolara,
TV hit,
sport, recimo,
koji privlači više muških tinejdžera
nego američki nogomet ili bejzbol.
To je lijepo sjećanje ljudima tog razdoblja
jer su kečeri tada bili mainstream.
S marketinškog gledišta,
njihov proizvod bio je nevjerojatan i svi su ga voljeli.
S moralnog gledišta, moral je moral,
ali nekima se to nije svidjelo.
Jedno je istina što se kečera tiče.
Gledaju ih milijuni fanova, no ovaj posao muče ozbiljna pitanja,
među kojima su nasilje i eksplicitan sadržaj.
Promotori vas uvjeravaju da je to obiteljska zabava.
Ali ako nikad niste bili ondje ili gledali to na TV-u, pogledajte.
Šokirat ćete se.
Kao izvođači radimo ono što izaziva najviše reakcija
i te su stvari izazivale više reakcija.
Krenuli smo putem toga da budemo na rubu.
Imam dvije riječi za vas.
Napušite se!
Bilo je zabave i slobode,
ali katkad vidim te stvari na internetu i pomislim
kako smo se provukli s time.
Biraj bilo koju kuju.
ŽELIM PATULJKE
Kritičari kažu da WWE prelazi granice dobrog ukusa.
Nitko nije kritizirao McMahona više
od kolumnista New York Posta, Phila Mushnicka.
Znali su da će im sve to proći.
Ne nešto, nego sve.
I prelazili su granicu do maksimuma.
Idemo nisko i onda još niže.
I onda još niže.
To je bilo drukčije od onoga što smo radili prije,
ali i dalje je bila obiteljska zabava.
Nitko nije ubijen.
ZAKOPAN ŽIV
The Rock je u lijesu!
Nije bilo silovanja.
Dođi, silovatelju!
Nitko nije koristio noževe ili pištolje ili išta slično.
Pogledajte nedavnu scenu simulacije kastriranja.
I dalje je to bila obiteljska zabava.
Možda više za odraslu obitelj, nego malu djecu.
Zavaravali bi vas. Rekli bi da se ne reklamiraju djeci.
A djeca su im bila publika.
Neki ljudi bi im rekli
da imaju odgovornost ne biti loš uzor djeci.
„Ne reklamiramo se djeci. To smo prije radili.”
Dobro, što god.
Uglavnom su ciljali na mlade muškarce.
Akcijske figure, lutke.
To ne kupuju odrasli.
To je za djecu.
Iskreno, klinci su prigrlili Attitude Eru.
- Napuši se! - Napuši se!
Gledali su nešto što možda nisu smjeli.
Attitude Era vjerojatno je privukla djecu.
Bih li dopustio svojoj djeci da to gledaju? Vjerojatno bih.
RAVNATELJ OSNOVNE ŠKOLE
To je čudovište koje treba zaustaviti.
Ravnatelj ima pravo na mišljenje.
PREDSJEDNIK WWE-A
Kao i ja.
Želimo da roditelji i ostali
imaju slobodu izbora.
Ovo je Amerika! Živite u svom svijetu.
Ugasite ako vam se ne sviđa. Nemojte nas gledati.
Gledajte, ja sam svakako govorio:
„Ne govorite nam da vam odgajamo djecu. Sami ih odgojite.
Ako TV utječe na njih, vi ste krivi.”
No sad kad imam kćer...
Mogli smo biti manje uvredljivi
prema ženama.
Vrijeme je da smijeh i suknja nestanu!
Bože!
Stalno smo prelazili granicu dobrog ukusa.
Bilo je mnogo upitnih stvari.
Izgledaš dobro na koljenima, Chyna. Skoro si u prirodnom položaju.
Nevjerojatno smo eksploatirali žene. No to se prodavalo kod muške publike.
Tinejdžeri koji tako vide žene,
to je bilo vrlo uspješno s marketinškog stajališta.
Žene Attitude Ere nije se baš smatralo kečericama.
Tad su bile mamac za mušku publiku.
Sable je bila prva diva WWE-a.
Točno je znala svoju ulogu.
Bila je poznata kao Sexy Sable,
ali doprinosila je i sportskoj strani zabave,
što se često zaboravlja jer to nije bilo normalno, prihvaćeno
i žene to nisu radile.
U kasnim 1990-ima imali smo Jerryja Springera.
Kad ste pomislili da ste vidjeli sve, loši postaju lošiji.
Postojale su grozne emisije. Howard Stern bio je popularan.
Želim poševiti Bonnie, Jill i Brandy.
Attitude Era bila je odraz svijeta tada.
Društvo je tada bilo seksipilnije i to smo odražavali na sve načine.
Neke stvari...
Borbe u grudnjacima i gaćicama danas nitko ne bi predložio.
No u to je doba to bilo na TV-u.
Vince McMahon dio je svog vremena.
Razlika je što je on u jedinstvenom položaju
i pojačavao je te tendencije,
a nije ih kritizirao, mijenjao ili pretvarao u nešto drugo.
Više manje pratili smo što se događalo u svijetu zabave.
Često su najgledaniji segment bile žene.
Gledanije od sjajnih borbi ili takvih stvari.
Smatrali smo da moramo biti na rubu jer je televizija bila takva.
Ovo ide uživo
i Vince ne može ništa učiniti.
Željeli smo zadovoljiti publiku
i katkad smo pretjerali.
Sad možemo reći koliko je to bilo ludo
ili da nešto nismo trebali
ili da je bilo neprikladno.
Bilo je.
Tko je gori? Oni koji su to radili ili oni koji su uživali u tome?
Ne znam.
Dobro došli u War Zone! Ja sam Jim Ross. Sa mnom je James Cornette uz ring.
Stiže vlasnik WWE-a!
OWEN JE IKONA
Owen Hart,
naređujem ti da se pojaviš u ringu.
Odmah!
Evo ga!
Dolazi, ali hoće li se samo javiti ili i boriti?
Nakon svega s Bretom, našao sam se s Owenom
i pitao sam ga želi li ostati ili otići.
Rekao je da želi ostati.
Vrijeme je da učinim što moram,
a to je da ostanem u World Wrestling Entertainmentu!
Kad sam otišao u WCW, a Owen je ostao, više ništa nije bilo isto.
Mislio je da sam ljut na njega.
Ako išta, suosjećao sam s njime
i osjećao sam se loše zbog njega.
Owen nije imao veze sa mnom ili Vinceom,
ali platio je cijenu
jer su ponižavali njegov lik
koliko su mogli kako bi se meni osvetili.
Teorija da bih učinio nešto Owenu
jer je Bret otišao više govori o Bretovom egu.
„Zaista, Bret? Zašto bismo to učinili?
Nije nas briga za tebe. Želimo učiniti Owena zvijezdom.”
Što je to?
Pa su napravili priču s njim
gdje su rekli da će opet biti Blue Blazer
i da će biti glupavi šeprtljavi junak.
23. svibnja 1999.
Možete li pričati o tom danu?
To je bio Owen.
Ljudi, pogledajte intervju od ranije večeras.
BORBA ZA TITULU
Imamo problema.
Blue Blazer, večeras te čeka borba.
Išli smo uživo sa snimljenim intervjuom s Owenom.
Mislili smo spustiti Owena
tako da se spusti s krova pomoću užeta.
Owen je trebao doletjeti,
kao što smo već činili, s krova zgrade.
Gledao sam snimljeni intervju
i netko je rekao da je Owen u ringu.
Pomislio sam: „Kog vraga izvodi?”
Bio sam na avionu i osjetio sam nešto.
Obuzeo me neki osjećaj.
Sjećam se da sam pomislio: „Dogodilo se nešto loše. Osjećam to.”
Dame i gospodo, kad emitirate uživo,
mnogo se toga može dogoditi i katkad te stvari nisu dobre.
Blue Blazer, to jest, Owen Hart,
trebao se spektakularno spustiti s krova,
ali nešto je pošlo jako po krivu.
Publika je imala sreće da smo zamračili dvoranu
i nisu ništa vidjeli. Hvala Bogu.
Kad smo upalili svjetla, vidjeli su Owena u ringu
i liječnike kako mu pomažu.
Pitali smo se je li živ.
Mogao je biti.
Pridružio mi se Jerry Lawler.
Objasnio sam fanovima da ovo nije dio šoua.
Došli smo zabavljati ljude i zabaviti se, a ovo nije to.
Ne. Ne izgleda dobro.
Jerry Lawler rekao je: „Bruce, mislim da je mrtav.”
Pomislio sam: „Nije.”
Pomislio sam kako je to mogao reći.
Policajac pored mene odveo me sa strane
i Vince je bio ondje. Rekao nam je da su ga proglasili mrtvim.
Imam nezahvalnu dužnost
obavijestiti vas da je Owen Hart preminuo.
Owen Hart večeras je tragično preminuo u nesreći.
Morao sam donijeti odluku hoće li se događaj nastaviti ili ne.
Publika uživo nije vidjela što se dogodilo.
Da su vidjeli, nema sumnje da bismo prekinuli.
Nije to objavio publici jer nije mislio da je to u redu.
Došli su vidjeti šou, a ne nečiju smrt.
Ja sam kao poduzetnik rekao
da ćemo nastaviti.
Kao prvo, Owene, molim se za tebe.
I ja.
Val Venise, ganjaš ove cice.
Prijatelju, imam vijesti.
Moje su i uvijek su bile.
Nisu trebali nastaviti.
Prijatelj im je umro.
Doslovce je umro u tom ringu
i njegova je krv ondje, a oni se bore
i izvode za publiku koja nije ničeg svjesna,
a oni su shrvani.
Vaš je posao zabava
i dopustili ste da se zabava nastavi dok je Owenova krv još bila u ringu.
Nisam siguran da to nije uvredljivo.
Bilo je mnogo negativnih komentara
o tome jesmo li trebali nastaviti.
Iz prve ruke znam
da su mog mrtvog brata iznijeli
pored kečera i onda su ih izgurali van
i rekli da nastupaju.
Prirodno, Bret se osjeća kao što bi se brat trebao osjećati.
Imao je pravo reći sve negativno o nama.
Da je Vinceu McMahonu pao Shane McMahon s krova
i da se razbio u ringu, ne bi ga maknuo i održao borbu.
Da sam se ja, a ne samo moj sin,
razbio u ringu kao što je Bret rekao, volio bih da se šou nastavio.
Iznesite me i nastavite.
Učinio bih to sa sobom. I danas to smatram.
Teško sam se nosio s time tada
jer sam mislio da su ga možda ubili da mi se osvete.
Jutros u 10.01
moj je odvjetnik podnio tužbu
zbog smrti mog muža.
Nagodili smo se s Owenovom suprugom
i onda smo saznali, kao što smo i mislili,
da nismo mi bili krivi.
Nažalost, koristili su neispravnu opremu
i proizvođač je znao da je neispravna.
Tužili smo proizvođača.
Dugo su istraživali Vincea i WWE.
Zvao me policajac iz Kansas Cityja. Rekao je da je obećao da će me zvati.
„Želim vam reći da nije bio zločin.
To je bila užasna nesreća.”
Kad sam to čuo, pomislio sam: „Dobro, nesreća je.”
Mislim da sam tad oprostio Vinceu.
Imao sam mnogo razloga ljutiti se na Vincea,
no svi su razlozi bili profesionalni, a ne osobni.
Mislite li da će biti promjena u hrvanju zbog ovoga?
Nadam se.
Nismo protiv hrvanja kao takvog,
ali razočarani smo smjerom kojim je sve krenulo
u posljednje dvije godine i šteta je što su fanovi postali divlji psi
koji stalno žele više.
U tom smo trenu prelazili granice.
- Pazi! - Bože!
Svi su voljni učiniti što god treba.
Nitko nije rekao da ne želi nešto
ili da je preopasno.
No u nekom je trenu bilo previše.
Gori! Ugasite ga!
Želimo fanovima dati što žele.
Sad vjerojatno pretjerujemo,
ali tko zna što će biti u budućnosti?
Bokte...
MARTHA HART NAGODILA SE S WWE-OM 2000. GODINE.
WWE NAGODIO SE 2003. U TUŽBI PROTIV PROIZVOĐAČA
OWENOVOG SIGURNOSNOG PRSLUKA.
Prijevod titlova: Tvrtko Lovreković